คอนเสิร์ตการกุศล เพื่อโครงการบ้านพิงพัก ช่วยเหลือผู้ป่วยมะเร็งเต้านมยากไร้ขาดที่พึ่งพา
โรคมะเร็งเต้านมเป็นสาเหตุการเสียชีวิตอันดับ 1 ของผู้หญิงไทย โดยมีผู้เสียชีวิตเฉลี่ยวันละ 12 คน เกินกว่าครึ่งของผู้ป่วยเป็นผู้ยากไร้ขาดที่พึ่งพา เพื่อเป็นการช่วยเหลือผู้ป่วยที่เป็นมะเร็งเต้านมที่ยากไร้ นพ.กฤษณ์ จาฏามระ ผู้ก่อตั้งและประธานมูลนิธิศูนย์มะเร็งเต้านมเฉลิมพระเกียรติ และ ดร.สุภี พงษ์พานิช จึงจัดคอนเสิร์ตการกุศล Pink Park Eternal Love Concert หารายได้สนับสนุนโครงการ บ้านพิงพัก เพื่อช่วยเหลือผู้ป่วยมะเร็งเต้านมระยะสุดท้าย,นพ.กฤษณ์ จาฏามระ ได้เปิดเผยว่า โครงการบ้านพิงพัก เป็นศูนย์ดูแลผู้ป่วยมะเร็งเต้านมระยะสุดท้ายแก่ผู้ยากไร้ที่ไม่แสวงหาผลกำไร เพื่อให้ผู้ป่วยได้ใช้ชีวิตที่เหลืออยู่อย่างมีคุณภาพตราบจนวาระสุดท้ายของชีวิต นอกจากนี้ยังมีผู้ป่วยด้อยโอกาสจำนวนมากที่อาศัยอยู่ต่างจังหวัดและต้องเข้ามารับการรักษาด้วยเคมีบำบัดที่กรุงเทพฯ แต่ไม่มีค่าที่พักระหว่างการรักษา บ้านพิงพักจึงเป็นที่พึ่งพิงให้กับผู้ป่วยด้อยโอกาส โดยโครงการบ้านพิงพักสร้างบนที่ดิน 121 ไร่ แถบหนองจอก ดำเนินการสร้างบ้านพักไปแล้วจำนวน 3 หลัง และศูนย์กิจกรรมระหว่างวัน ซึ่งทางมูลนิธิยังต้องระดมทุนอย่างต่อเนื่อง เพื่อนำมาใช้เป็นค่าใช้จ่ายในการดูแลผู้ป่วย ค่าดำเนินงานด้านต่างๆ รวมไปถึงค่าใช้จ่ายในการสร้างบ้านพักสำหรับผู้ป่วยอีก 2 หลังที่เหลือให้เสร็จครบตามแผนงานที่วางไว้,ด้าน ดร.สุภี พงษ์พานิช หนึ่งในแม่งาน กล่าวว่า คอนเสิร์ตการกุศลครั้งนี้เป็นการร่วมมือกับผู้ใหญ่ใจดีมากมาย ซึ่งปีนี้พิเศษมากๆ เพราะได้นักดนตรี นักแต่งเพลง มาร่วมช่วยกัน ซึ่งรายได้ทั้งหมดไม่หักค่าใช้จ่ายมอบให้กับมูลนิธิศูนย์มะเร็งเต้านมเฉลิมพระเกียรติ เพื่อนำไปสมทบทุนโครงการบ้านพิงพัก ในงานยังมีบูธจำหน่ายของที่ระลึกจากมูลนิธิฯด้วย งานนี้จะมีขึ้นในวันที่ 13 พ.ค. เวลา 19.00 น. ณ รอยัล พารากอนฮอลล์ ซื้อบัตรได้ที่ไทยทิคเก็ต เมเจอร์ ทุกสาขา หรือ ,www.thaiticketmajor.com
โรคมะเร็งเต้านมเป็นสาเหตุการเสียชีวิตอันดับ 1 ของผู้หญิงไทยโดยมีผู้เสียชีวิตเฉลี่ยวันละ 12 คน เกินกว่าครึ่งของผู้ป่วยเป็นผู้ยากไร้ขาดที่พึ่งพาเพื่อเป็นการช่วยเหลือผู้ป่วยที่เป็นมะเร็งเต้านม
มะเร็งเต้านม,ผู้ป่วยยากไร้,มูลนิธิศูนย์มะเร็งเต้านมเฉลิมพระเกียรติ,บ้านพิงพัก,ผู้ป่วยมะเร็งเต้านมระยะสุดท้าย,สุขภาพกาย/ใจ